Legal Document

Category: 157

Text:
11. ΑΠΟΦΑΣΗ ΥΠΟΥΓΟΥ  ΔΗΜΟΣΙΑΣ ΤΑΞΗΣ Αριθ. 9011/6/2-ζ  της 19 Ιουλ.–6 Αυγ. 1996   (ΦΕΚ Β΄ 672)  Διαχείριση των εσόδων από τις εκδόσεις της Ελληνικής Αστυνομίας.  Έχοντας υπόψη: 1.Τις διατάξεις της παρ. 2 του άρθρ. 11 του Νόμ. 1481/1984 (Α΄ 152) «Οργανισμός του Υπουργείου Δημόσιας Τάξης», όπως αντικαταστάθηκε από το άρθρ. 1 του Νόμ. 1590/1986 (Α΄ 49). 2.Τις διατάξεις των άρθρ. 62 και 65 του Π.Δ. 582/1984 (Α΄ 208) «Σύσταση, οργάνωση και λειτουργία των κεντρικών και περιφερειακών υπηρεσιών του Υπουργείου Δημόσιας Τάξης». 3.Τις διατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του Νόμ. 2081/1992 (Α΄ 154). 4.Το γεγονός ότι από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού, αποφασίζουμε: Τήρηση λογαριασμού Άρθρ.1.-Η Διεύθυνση Δημοσίων Σχέσεων του Υπουργείου Δημόσιας Τάξης τηρεί λογαριασμό με τον τίτλο «Έσοδα από διάφορες εκδόσεις», ο οποίος καλύπτει δαπάνες που δεν προβλέπονται από τον κρατικό προϋπολογισμό και αφορούν: α.Εκδόσεις (όπως ημερολόγια, ενημερωτικά φυλλάδια, τηλεφωνικοί κατάλογοι, κάρτες), που αποβλέπουν στην προώθηση των δημοσίων σχέσεων της Ελληνικής Αστυνομίας, στην προβολή των δραστηριοτήτων του Υπουργείου Δημόσιας Τάξης, στην εγκυκλοπαιδική και επαγγελματική ενημέρωση του προσωπικού της Ελληνικής Αστυνομίας και στη διευκόλυνση της λειτουργίας των Υπηρεσιών του Σώματος. Στις ανωτέρω εκδόσεις δεν περιλαμβάνεται η έκδοση του περιοδικού «Αστυνομική Επιθεώρηση». β.Εθιμοτυπικές ανάγκες και άσκηση των δημοσίων σχέσεων της Ελληνικής Αστυνομίας στις οποίες περιλαμβάνεται κυρίως: 1)Η διεξαγωγή εθιμοτυπικής αλληλογραφίας της Ηγεσίας της Ελληνικής Αστυνομίας και της Δ/νσης Δημοσίων Σχέσεων. 2)Η προσφορά αναψυκτικών, καφέ και λοιπών ειδών κυλικείου σε επισήμους επισκέπτες των Γραφείων της Ηγεσίας της Ελληνικής Αστυνομίας και σε αλλοδαπούς αξιωματικούς, που συμμετέχουν σε συνομιλίες ή συσκέψεις που πραγματοποιούνται στο Υπουργείο Δημόσιας Τάξης. 3)Η αγορά ανθέων για εθιμοτυπικές ανάγκες της Ελληνικής Αστυνομίας ή αποστολή στεφάνων σε κηδείες εκ μέρους του Αρχηγού της Ελληνικής Αστυνομίας. 4)Η διοργάνωση εκδηλώσεων για το προσωπικό της Ελληνικής Αστυνομίας κατά τις εορτές των Χριστουγέννων, του Νέου Έτους, του Πάσχα, του Προστάτου του Σώματος Αγίου Αρτεμίου ή επ’ ευκαιρία διαφόρων επετείων. 5)Η κατασκευή ή αγορά πλακετών ή άλλων αναμνηστικών με το έμβλημα της Ελληνικής αστυνομίας για την προβολή του Σώματος. 6)Η κάλυψη αναγκών λειτουργίας του Γραφείου Τύπου και του Φωτοτηλεοπτικού Συνεργείου της Διεύθυνσης Δημοσίων Σχέσεων (όπως αγορά μπαταριών, κασετών και φωτογραφικού υλικού). (Αντί για τη σελ. 24,9907(α) Σελ.  24,9907(β) Τεύχος 1337 Σελ. 85 Παροχές Αστυνομικού Προσωπικού Ελληνικής Αστυνομίας 4.ΑΑ.ε.9-11   1116 7)Η αγορά οδηγών δημοσίων Υπηρεσιών και άλλων υλικών  αναγκαίων για τη λειτουργία του Γραφείου Εθιμοτυπίας της Διεύθυνσης Δημοσίων Σχέσεων και  8)Η κάλυψη εθιμοτυπικών αναγκών των Γενικών Αστυνομικών Διευθύνσεων Αττικής και Θεσσαλονίκης και των Αστυνομικών Διευθύνσεων Νομών της Χώρας, κατόπιν σχετικής αναφοράς τους και προέγκρισης από τον Αρχηγό της Ελληνικής Αστυνομίας. γ.Ενίσχυση αναξιοπαθούντων αστυνομικών και πολιτικών υπαλλήλων του Σώματος, σε εξαιρετικές περιπτώσεις που δεν μπορούν να καλυφθούν από άλλη πηγή. δ.Η ανέγερση μνημείων ή αναμνηστικών στηλών πεσόντων κατά την εκτέλεση του καθήκοντος αστυνομικών ή πολιτικών υπαλλήλων και συντήρηση υφισταμένων μνημείων και στηλών. «ε.Οικονομική ενίσχυση αστυνομικών για πρόσθετη μακράς διάρκειας απασχόληση τους προς αντιμετώπιση εκτάκτων υπηρεσιακών αναγκών. Η ως άνω ενίσχυση προέρχεται πάντοτε από κρατικές επιχορηγήσεις ή δωρεές για το σκοπό αυτό». Η μέσα σε «» περίπτ. ε προστέθηκε από την με αριθ. 9011/6/2-θ/16 Νοεμ. – 8 Δεκ. 1999 (ΦΕΚ Β΄ 2128) απόφαση Υπουργού Δημόσιας Τάξης. Προέλευση εσόδων Άρθρ.2.-Τα έσοδα του λογαριασμού προέρχονται: α.Από τη διάθεση των εκδόσεων και των αναμνηστικών. β.Από τους τόκους των κεφαλαίων του. γ. Από προαιρετικές εισφορές του προσωπικού της Ελληνικής Αστυνομίας. δ.Από κρατικές επιχορηγήσεις, δωρεές, κληροδοτήματα και από κάθε άλλη νόμιμη πηγή. Διάθεση εσόδων – Δαπάνες Άρθρ.3.-1.Τα έσοδα του λογαριασμού διατίθενται με διαταγή του Αρχηγού της Ελληνικής Αστυνομίας και μόνον για τους σκοπούς, που καθορίζονται ανωτέρω. 2.Κάθε δαπάνη πρέπει να στηρίζεται σε νόμιμα δικαιολογητικά (τιμολόγια, αποδείξεις ή άλλα παραστατικά στοιχεία, που να αποδεικνύουν την πραγματοποίηση της δαπάνης). 3.Οι δαπάνες, οι οποίες αναφέρονται σε προμήθειες ή εργασίες, διενεργούνται σύμφωνα με τη διαδικασία του Δημοσίου Λογιστικού, μετά από προέγκριση του Αρχηγού της Ελληνικής Αστυνομίας και με βάση τις τεχνικές προδιαγραφές  Σελ.  24,9908(β) Τεύχος 1337 Σελ. 86 και τους όρους συμφωνιών που καταρτίζει η Διεύθυνση δημοσίων Σχέσεων, η οποία και συγκροτεί τις επιτροπές διενέργειας των διαγωνισμών. Τις σχετικές συμβάσεις υπογράφει εκ μέρους της Υπηρεσίας ο Διευθυντής της Διεύθυνσης Δημοσίων Σχέσεων. 4.Μικροδαπάνες μέχρι του ποσού των 30.000 δρχ. που διενεργούνται για τους σκοπούς του άρθρ. 1 της παρούσας, καταλογίζονται σε βάρος των εσόδων του λογαριασμού με την έγκριση του Διευθυντή της Διεύθυνσης Δημοσίων Σχέσεων και αφού προσκομίζονται δικαιολογητικά (τιμολόγια, αποδείξεις, ή άλλα παραστατικά στοιχεία). Το ύψος του ποσού αυτού μπορεί να αναμορφώνεται με απόφαση του Αρχηγού της Ελληνικής Αστυνομίας. Πληρωμή – Έλεγχος δαπανών Άρθρ.4.-1.Η εξόφληση των δαπανών γίνεται από τον διαχειριστή του Λογαριασμού μετά την οριστική, ποσοτική και ποιοτική, παραλαβή των αντιστοίχων προμηθειών ή εργασιών, με την προσκόμιση τιμολογίου και των λοιπών προβλεπομένων νομίμων δικαιολογητικών. 2.Οι δαπάνες, εκτός των μικροδαπανών, καταλογίζονται σε βάρος των εσόδων του λογαριασμού μετά τον έλεγχο των δικαιολογητικών τους από τη Διεύθυνση Οικονομικής Επιθεώρησης του Υπουργείου Δημόσιας Τάξης. 3.Η διαχείριση του λογαριασμού υπόκειται σε ετήσιο τακτικό ή και έκτακτο έλεγχο από τη Διεύθυνση Οικονομικής Επιθεώρησης. Παράβαση όρων συμβάσεων – Συνέπειες Άρθρ.5.-1.Σε περιπτώσεις παραβάσεων των όρων των συμβάσεων, που συνομολογούνται για προμήθειες – εργασίες, επιβάλλεται στον ανάδοχο πρόστιμο με απόφαση του Αρχηγού της Ελληνικής Αστυνομίας. 2.Το ύψος του προστίμου, αν δεν ορίζεται σαφώς από τους όρους της σύμβασης, θα πρέπει να είναι ανάλογο με τη βλάβη της Υπηρεσίας, η οποία επήλθε από την παράβασή της. 4.ΑΑ.ε.11 Παροχές Αστυνομικού Προσωπικού Ελληνικής Αστυνομίας   1117 3.Κατά της ανωτέρω απόφασης επιτρέπεται στον ανάδοχο η υποβολή ένστασης μέσα σε 5 εργάσιμες ημέρες ενώπιον του Γενικού Γραμματέα του Υπουργείου Δημόσιας Τάξης, ο οποίος αποφαίνεται αμετάκλητα. Διαχείριση Άρθρ.6.-1.Ο Διαχειριστής του Λογαριασμού «Έσοδα από διάφορες εκδόσεις» ορίζεται με απόφαση του Αρχηγού της Ελληνικής αστυνομίας και είναι υπόλογος και υπεύθυνος με το Διευθυντή της Διεύθυνσης Δημοσίων Σχέσεων για τη διαχείρισή του. 2.Τα έσοδα του λογαριασμού κατατίθενται σε τραπεζικό λογαριασμό. Δικαίωμα ανάληψης έχει ο Διαχειριστής με τη συνυπογραφή του Διευθυντή της Διεύθυνσης Δημοσίων Σχέσεων. 3.Για την είσπραξη υπέρ του λογαριασμού εκδίδεται διπλότυπη απόδειξη. 4.Για την είσπραξη και πληρωμή συντάσσεται διπλότυπη απόδειξη ή εντολή αντίστοιχα, που συνυπογράφεται από το Διαχειριστή και το Διευθυντή της Διεύθυνσης Δημοσίων Σχέσεων. Βιβλία Διαχείρισης Άρθρ.7.-1.Από τον Διαχειριστή τηρούνται τα εξής βιβλία: α.Ημερολόγιο ταμείου. β.βοηθητικό ημερολόγιο ταμείου. γ.Βιβλίο υλικού. δ.Μπλοκ διπλοτύπων αποδείξεων εισπράξεων και ε.Μπλοκ διπλοτύπων εντολών πληρωμών. 2. Τα ανωτέρω βιβλία σελιδομετρούνται και θεωρούνται από το Διευθυντή της Διεύθυνσης Δημοσίων Σχέσεων. Ετήσιος ισολογισμός Άρθρ.8.-Ο ετήσιος ισολογισμός των εσόδων-εξόδων του Λογαριασμού συντάσσεται από το Διαχειριστή και το Διευθυντή της Διεύθυνσης δημοσίων Σχέσεων, εγκρίνεται από τον προϊστάμενο του Κλάδου Διοικητικής Υποστήριξης του Υπουργείου Δημόσιας Τάξης και ελέγχεται από τη Διεύθυνση Οικονομικής Επιθεώρησης. Άρθρ.9.-1.Το εδάφιο ε΄ της παρ. 2 του άρθρ. 5 της 9010/1/3-δ΄ από 31.3.1989 (Β΄ 281) απόφασης του Υφυπουργού Δημόσιας Τάξης αντικαθίσταται ως εξής: «ε.Είναι υπόλογος και συνυπεύθυνος με το διαχειριστή για τη διαχείριση των οικονομικών του περιοδικού». 2.Η παρ. 3 του άρθρ. 9 της ίδιας απόφασης αντικαθίσταται ως εξής: «3.Το προσωπικό της διεκπεραίωσης του περιοδικού είναι αρμόδιο και για τη διεκπεραίωση των λοιπών εκδόσεων του Υπουργείου Δημόσιας Τάξης». Ρύθμιση λεπτομερειών Άρθρ.10.-Λεπτομέρειες σχετικά με το λογαριασμό, που δεν προβλέπονται από την παρούσα, ρυθμίζονται με αποφάσεις του Αρχηγού της Ελληνικής Αστυνομίας. Έναρξη ισχύος Άρθρ.11.-Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.